Diari Oficial de la Generalitat Valenciana


Sumari del DOGV 9378, del 08-07-2022 (2022/6436)

Informació pública del projecte de decret pel qual s'aproven les normes de disseny i qualitat dels edificis d'habitatge.
------------------------------------------------------------------------------------------------------------------------

### Dades del document

Número de DOGV
:   9378

Data del DOGV
:   08-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/6436


Data del document
:   05-07-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Anunci

Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * cooperació administrativa

Informació pública del projecte de decret pel qual s'aproven les normes de disseny i qualitat dels edificis d'habitatge. [2022/6436]  
Conforme amb el que s'estableix en els articles 133.2 de la Llei 39/2015, de 2 d'octubre, del procediment administratiu comú de les administracions públiques, 43.1.c de la Llei 5/1983, de 30 de desembre, del Consell, 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, s'acorda sotmetre a informació pública, pel termini de 15 dies el projecte de decret pel qual s'aproven les normes de disseny i qualitat dels edificis d'habitatge.  
El còmput del termini s'iniciarà l'endemà de la publicació del present anunci en el Diari Oficial de la Generalitat Valenciana.  
El text del projecte normatiu pot ser consultat en la pàgina web de la Vicepresidència Segona del Consell i Conselleria d'Habitatge i Arquitectura Bioclimàtica, en l'apartat «Normativa en tramitació», en l'adreça d'Internet http://www.habitatge.gva.es/es/audiencia-e-informacion-publica, i en el portal de transparència de la Generalitat (http://gvaoberta.gva.es), així com en la Direcció General de Qualitat, Rehabilitació i Eficiència Energètica, carrer de la Democràcia, 77, Edifici A, codi postal 46334 València, en horari de 9.00 a 14.00 h, de dilluns a divendres.  
Les al·legacions, suggeriments o observacions efectuats per les persones o entitats que es consideren interessades podran ser remeses per a la seua consideració a la Direcció General de Qualitat, Rehabilitació i Eficiència Energètica, carrer de la Democràcia, presentant-se per registre d'entrada de la Vicepresidència Segona i Conselleria d'Habitatge i Arquitectura Bioclimàtica, o a l'adreça electrònica: dg\_qualitat\_ececgpsvzqwhk@uap.ky, sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques, indicant en l'assumpte: «Al·legacions al projecte de decret pel qual s'aproven les normes de disseny i qualitat dels edificis d'habitatge».  
S'hi farà constar el nom i cognoms o raó social, l'adreça i el DNI, NIE o NIF de la persona o entitat que presente al·legacions. Per a l'adequada interpretació, valoració i, si escau, incorporació de les aportacions, s'hauria d'especificar l'article i l'apartat del projecte al qual es refereixen, la modificació que es proposa i les raons en què se sustenta. Es recomana, així mateix, acompanyar-hi una proposta de redacció alternativa.  
  
València, 5 de juliol de 2022.- El director general de Qualitat, Rehabilitació i Eficiència Energètica: Alberto Rubio Garrido.